
PRASFATIO 



Io. Nicolai Madvioti. 



Quoniam in decem Livii libris, quorum priores quinque 
hic tertii voluminis fasciculus prior continet, omne de scrip- 
turae veritate iudicium duorum codicum fide nititur, qui a re- 
liquorum recenti et contaminato grege separantur, Moguntini 
et Bambergensis, illius a libri XXXIII capite 17 fere medio 
(6) usque ad finem libri XL, huius ab initio libri XXXI ad 
libri XXXVIII cap. 46 (4), qui rectam viam in his libris 
recensendis tenere vult, ei ante omnia horum codicum aucto- 
ritas caute ponderanda et comparanda est exquirendumque, 
quantum utrique per se et utri in dissensu plus credendum 
sit; atque etiam, ubi, quod alterutro caremus, altero standum 
necessario est, non parvi interest scire, quam fidum ducem 
sequamur. De quo etsi in emendationibus Livianis (p. 361 
sqq.) dixi, tamen, quod nuper, etiam postquam illa scripsi, 
aberratum incertaque et fluctuanti sententia iudicatum video, 
breviter explicanda res est confirmandaque veritas. Quod 

enim codex Bambergensis et exstat et diligenter collatus 
multa, quse olim solius Moguntini fide nitebantur, sua aucto- 
ritate confirmavit et nova bonaque non pauca obtulit, Mogun- 
tini contra, qui non comparet, tantum scripturas ante tria ssn- 
cula minime plene excerptas tenemus Bambergensique a Mo- 
guntino discrepanti adhaeret fere codicum vulgarium turba 
cum eo originis communione copulata, homines autem raro 
argumentorum vi freti bono, sed longinquo testi et uni contra 
praesentem, aliorum speciem secuin trahentem, firmiter credere 
audent, factum est, ut Gu. Weissenbornius in Livii a se editi 
et enarrati volumine VII et VIII (1860 et 1862) et subinde 
codicem Bambergensem , quem primo inter omnes loco ponit 
(„die beste Handschrift 14 ), Moguntino iniuria aperte praeferret 
et in aliis locis non paucis, ubi in ipsa oratione, quasi coo- 

vicio veritatis victus, scripturas Moguntini teneret, tamen iu 
annotatione et inanes coniecturas ex ceteris duceret et pravas 
interpolationis suspiciones in codicem Moguntinuin coniiceret 
dubitationesque moveret, quas saepe vel ipsa illorum locorum 
forma et codicum in iis comparatio reprimere debuerat, multo 
autem magis totius rei consideratio. Quid est enim, si singu- 
los tantum locos consideramus, perversius quam quum, ut hoc 
utar, libr. XXXV, 2, 7 in codice, quod omnes concedunt, 
perantiquo et cui permultis locis credas, sic scriptum legatur: 
placere tumultuarios milites extra Italiam scribi a praetore. Mens 
ea senatus fuit , ut in Hispania tumultuarii milites legerentur , 
optima oratione et sententia extremorum verborum aptissima 
ad ea praeparanda, quae subiiciuntur Valerio Antiate teste de 
militibus etiam ex aliis provinciis adseitis, in ceteris autem 
codicibus (B et vulgaribus), quos persaepe verborum omissione 
peccare necessario ipse confiteare, sic: placere tumultuari mi- 
lites extra Italiam legerentur , oratione prava (neque enim de 
decretis dicitur usquam placere hoc Jiat), hoc «fortasse rectius 11 
putare, quum, cui homini et quo consilio illa addere in men- 
tem venerit, nemo ne suspicari quidem possit, cur autem 
omissa sint, causa manifestissima sit; oculus enim scribentis 
sic aberravit a tumultuarios ad tumultuari , ut tatnen illa extra 
Italiam arriperet. Eiusdemque perversitatis est, quum eiusdem 
libri c. 11, 11 in M sit: in agrum latiorem evecti omnia pro- 
pinqua vice tecta incendunt; proximo deinde vico inferunt ignem; 
ferro Jlammaque omnia pervastant , in ceteris autem tantum: in 
latiorem agrum evecti omnia pervastant , omissa prorsus incendii 
significatione, quam postulant proxima ( fumus primo conspectus), 
potius dilucidam et uberem et Livianam rei narrationem a 
nescio quo inauditi generis interpolatore sine umbra causae 
interpositam putare quam intelligere, quod iam alii dixerant, 
librarii, a cuius opera B et vulgares codices orti sunt, oculum 
a priore omnia ad alterum transiluisse. Et advocatur etiam 
testis Frontinus, quasi non is, quum rem suo modo breviter 
et nude narraret, item reliqua, quae Livius amplificat, omi- 
serit, de fumo, de clamore, de senioribus et pueris, cetera. 
Nihilo autem his prudentius, quod ad XXXIV, 57, 8 anno- 
tatur, qui locus, ut Emendd. Livv. p. 364 ostendi, vel aper- 
tissimus est ad codicum dignitatis ordinem constituendum. 
Nam ibi in M aptissime, oratione propria et antiqua, scribitur: 
aut ex formula iuris antiqui aut ex partis utriusque commodo ; 
quum autem in eo codice, ex quo B et vulgares orti sunt, F 
in E mutato, natum esset : ex eo rmula , hinc in codice vulga- 
rium principe mirabili corrigendi simplicitate effectum est ex 
eo simul a, Bambergensis autem codicis librarius, quod fecit 

saepissime, obiecta etiam in notissimis verbis vel propter duc- 
tuum obscuritatem vel propter litterulae errorem vel propter 
litteras evanidas aut chartum pertusam dubitatione, pro his ex 
eo rrnula turis antiqui spatium vacuum reliquit. Quid Wcissen- 
bornius? Ubi codicis B scriba caute spatium reliquerat, veterem 
lacunam varie suppletam putat. Atqui nulla est varietas sup- 
plendi, quoniam ridicula illa ex eo simul a manifestissimum est 
nihil aliud significare nisi ex formula. Hoc autem supple- 
mentum quomodo ex M, a vulgaribus remotissimo, in illos 
venit, qui ubiqne eum B coniunguntur, asseclas sane longe 
inferiores et depravati? Postremo quis illis saeculis, quorum 
«st codex Moguntinus, huiusmodi supplementum, tam Latinum 
ac proprium, excogitavit? Sed (nam casu accidit, ut aptissimo 
«xemplo veritatem confirmare liceat) ut hoc loco formula an- 
tiqui iuris in B sublata tota est, sic XXXV, 16, 6, ubi nec 
Weissenbornius nec quisquam dubitat, quin Livius scripserit, 
ut in M est: in antiquum ius repetit , in B (quod scriptum 
erat anticum) factum est Antiochum repetit , deinde in vulgari- 
bus corrigendo Antiochus repetit. Apparet depravatio in B 
incipiens, in ceteris longius progrediens. Verum ne in paucis 
locis morari videamur, dicam primum universe, codicem Mo- 
guntinum, quem qui viderunt (Carbachius, Gelenius, alii), om- 
nes Minimae antiquitatis indicia habuisse et a noviciis, quos 
inultos tractarant, specie et scriptura genere remotum fuisse 
testantur, compluribus certe s seculis ante scriptum fuisse, quam 
recentior illa codicum corrigendorum et lacunas explendi con- 
suetudo nata sit, superioris autem temporis interpolationem, 
quam etiam antiquissimos codices hic illic attigisse, saepe ex- 
posui, longe alius generis fuisse, simplicem et rudem, qualem 
in emendationibus Livianis multis locis adumbravi (p. 13, 14, 
p. 208, p. 336 n. cett., de huius autem ipsius decadis codi- 
cibus p. 401 sq.), qualem ipse Moguntinus ostendit lib. XXXV, 
4, 3, post inter pacatos addens agros , interpretamentum infeli- 
cissimum. Deinde hoc ponam, nusquam quicquam labis aut 
maculae in M reperiri, quod ex communibus B et ceterorum 
erroribus mendisque in illum transisse videri possit 1 ); itaque 
absurdum esse quicquam in eo suspicari ad ceterorum errores 
tegendos lacunasve explendas interpolando natum. Postremo 
ad rem conficiendam, duabus longioribus partibus libri XXXIV 
et XXXV sine ullo dilectu sumptis, perpetuam exemplorum 
seriem sub conspectum adducemus ostendemusque , et quot 
aliorum generum menda codicis B et vulgarium communia 
unius M ope sublata sint (nam proprios B scribendi errores 



*) Dc XXXIV, 46, 4 (idoneis) dicetur paulo post. 

VI 

et vulgarium menda interpolationemque omitto), et quot locis 
verba quum in illis utrisquo, tum vero singulari negligentia in 
B omissa Moguntinus servarit et quarn nihil illa in B vacua 
spatia reconditi occultent; hoc enim declarat ipse in his 
locis deteriorum codicum, qui in ceteris a codice Bambergensi 
simili pendent, cum M consensus aut error originis apertae. 
Quum autem simul animadverterimus, per haac plurium capi- 
tum spatia quam fere nihil boni, quod non in M fuerit, ex 
B prolatum sit, summam hano faciemus, ita Bambergensem 
vulgares, quibuscum cognatione coniungitur, longe vincere, 
ut Moguntino non paulo inferior sit; itaque neque propter 
Bambergensem et ceterorum in errore lacunave conspirationem 
rectis Moguntini scripturis diffidendum esse et (quod nunc, 
omnibus minimis per duos libros exactis, certius et confidentius 
dico quam Emendatt. p. 366) in iis locis, in quibus scripturae 
ad sententiam et orationem fero aeque bon® certent, praefe- 
rendas esse Moguntini ob auctoritatem. Bonarum autem ali- 
quot scripturarum, quae ex solo B enotat® sunt, complures 
etiam in M fuisse, sed in excerpenda varietate omissas, quod 
earum bonitas non intelligeretur, eo liberius affirmo, quod ne 
in B quidem repert® statim probat® sunt; velut XXXIV, 2, 
11 (sine tutore auctore) et 19, 8 (deni) Kreyssigius primum 
non attendit, 4, 18 (exorabilis es) nemo ante me (Em. p.^1196); 
lib. XXXVIII, 13, 4 verum Kreyssigius neglexit, 16, 3 (vec- 
tigales) et 17, 6 (adsueti) omnes ante me (Em. p. 439, 440). 
Quod autem in libro XXXIII (a cap. 17) Mognntino, quem- 
admodum quidem hic lectus et expressus sit, parem Bam- 
bergensem et p»ne superiorem esse dixi (Em. p. 365), viden- 
tur sane Nic. Carbachins et W. Angustus, quum partem libri 
XXXIII e primis codicis M foliis fortasse male habitis non- 
dum ad eum legendum exercitati et nulla impressorum libro- 
rum comparatione adiuti ederent, permulta male legisse et 
edendo corrupisse (ut statim c. 17, 8 inexpugnabilis pro ex- 
pugnabilis ediderunt) nec Gelenius omnia correxisse 1 ). Sed 
Bambergensem in prioribus libris integriorem esse videri et 
sensim in deterius vergere dixi iam ante (Em. 1. c.). Et ta- 
men hic quoque vacua illa spatia sunt, velut XXXIII in uno 
capite X quattuor (§ 1 pro ut, § 6 pro irrumpunt et pro ex parte 
et pro quinque). Sed veniendum est ad duplicem illam, quam 
propositurum me dixi, exemplorum seriem. Itaque libr. XXXIV 

’) Cavbachius ipse quantopere legendi difficultatem exaggeret , Gele- 
ni usque quid de Carbachio et Angusto queratur, intclligitur ex 
praefationibus expressis apud Drakenborchium vol. VII p. 2G8- 
et 273. 

a cap. 41 ad 50 hae scripturae e solo M ductae sunt contra B 
et vulgares: 42, 6 et Buxentum (B exbuxenium), 43, 9 senatus 
oensuisset ( senatus votuisset; de Lov. 1 cave credas silentio), 
44, 3 pridie calendas (idus), 45, 2 Buxentum (Buxentum), 47, 7 
qua imperio (qui imperio), 49, 5 Acrocorinthum (ac Corinthum )*) 1 1 
ac munus (hinc munus), 50, 8 ab agro Corinthio, h. e., ab Acro- 
corintho (ab Corintho). (Quae in B rectiora sunt quam in vul- 
gatis, ut 41, 4 tyrannus et prcebebant et 6 populum Romanum, 
etiam in M fuerunt, ex his quidem tribus duo a Gelenio 
indicata, tertium, prcebebant , tacite ab eo in Frob. 2 recep- 
tum). 

In iisdem capitibus haec in B et vulgaribus omissa e M 
suppleta sunt: 42, 6 qui, 45, 5 et C. Salonius, 46, 1 Flaccus 
(Weiss. om.) 46, ‘2 pondo, bigati centum viginti tria milia , Oscensis 
tpiingenta quadraginta *) , 3 ex praeda (W om.), 48, 1 Ligu- 
rtimque , 48, 6 hcerentem visceribus nobilissimae civitatis 11 ), 49, 
8 et (ante civitatibus) 50, 9 liberatorem. Debuerat praeterea, 
ut nunc feci, c. 48, 2 pro Eodem anno scribi e M Eodem 
hoc anno, coli. XXXV, 40, 5. 

Praeterea B solus, quod sciamus, haec omittit: 41, 4 
quantum , 44, 2 magnos, 5 publica, 6 in carcerem, 45, 7 Nare, 
vacuo spatio relicto, ibd. lac, 46, 5 in, 47, 4 a. Ex his W 
magnos c. 44 , 2 commemoravit, de ceteris tacuit. 

In duodecim primis capitibus libri XXXV bae scripturae 
codici Moguntino soli debentur: 1, 1 hac gesta sunt (B, vulg. 
gesta sunt hac), ibd. 5 prator hac gesserat (B pracesserat, alii 
pragesserant) 4, 1 per extremos (prater extr.) 5 , 11 paululum 
anniterentur (paulum niterentur), 8, 1 gerebantur (agerentur, al. 
gererentur)*) 9 supplicatio decerneretur (supplicationes decerneren- 
tur, quod W tenuit, ipse prope confessus pravum esse), 10, 
2 decesserat (B excesserant, al. recesserat) 5 in P. Scipione (Sci- 



’) Quod Gelenius scribit: „Lege Acrocorinthum'’, non minus e codice 
duxit quam c. 41, 4 tyrannus et 6 populum Romanum, in quibus 
eadem voce utitur, codicis auctoritatem significans, ut nunc ex B 
apparet. 49, 11 dicit n restituimus”. 

*) Hsec W., etsi tenet, putat fortasse eoniectando snppleta (will- 
ktlrlich erg&nzt). Quis illa aetate, cuius est codex, deesse aliquid 
sensisset? Qnis ulla aetate tam recte et proprie snpplesset (biyati 
.. Oscensis )? Quam facile contra haec exciderunt ob repetitum 
pondo, retento tamen auri ? 

s ) Haec W. uncis inclusit, fortasse ex c. 41, 4 (ubi est lateri ad- 
haerens tyrannus) aut similibus locis (?) huc translata ratus. Miram 
translationem in aptissimum locum cum magna mutatione 1 

4 ) De 8, 7, ubi M vestigia veri habet. ▼. Em. 409. 

